पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर -हिसार के दौड़ रही चार पैसेंजर ट्रेनों में दो को बंद कर देने से अब बांदीकुई जंक्शन से जयपुर के लिए रात में व अलवर के लिए सुबह पैसेंजर ट्रेन मिलेगी। दो ट्रेनों को बंद कर देने से सबसे ज्यादा परेशानी सुबह के समय जयपुर की और अपडाउन करने वाले पैसेंजरों को होगी।कोरोना के कारण यात्रीभार कम होने पर रेलवे ने 7 मई से जयपुर हिसार के बीच दौड़ने वाली ट्रेन संख्या 05433 व 05434 को बंद करने आदेश जारी कर दिए।
इस ट्रेन के बंद होने के बाद अब जयपुर व हिसार के बीच एकमात्र ट्रेन 09791 जयपुर -हिसार सुबह के समय व ट्रेन संख्या 09792 हिसार- जयपुर के लिए रात के समय ट्रेन का संचालन होगा। अब तक जयपुर -हिसार के बीच चार पैसेंजर ट्रेनों के दौडने से बांदीकुई से दौसा, जयपुर के बीच रोजाना सुबह अपडाउन करने वाले यात्रियों को सुविधा मिल रही थी। लेकिन अब यह ट्रेन बंद होने से यात्री परेशान रहेंगे। अब सुबह के स्थान पर रात को जयपुर जाने के लिए बांदीकुई जंक्शन से ट्रेन मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn